

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2015.gada 26.martā Nr.**119**

(prot.Nr.**6**, **5**.§)

**Par apropriācijas pārdali projekta „Siltumnīcefekta gāzu emisiju samazināšana Daugavpils pilsētas Izglītības pārvaldes izglītības iestādēs” ietvaros**

Pamatojoties uz likuma “Par pašvaldībām” 21.panta pirmās daļas 2.punktu, Daugavpils pilsētas domes (turpmāk- Domes) 2015.gada 30.janvāra saistošo noteikumu Nr.8 „Par Daugavpils pilsētas pašvaldības budžetu 2015.gadam” 8.punktu, kurš nosaka, ka budžeta izpildītājs var izstrādāt un iesniegt pieprasījumu par pašvaldības budžeta apropriācijas pārdali starp pamatbudžeta programmām/pasākumiem un izdevumu kodiem atbilstoši ekonomiskajām kategorijām - kodu pirmās zīmes ietvaros, ja šīs izmaiņas neierobežo iespēju sasniegt programmu/ pasākumu rezultatīvos rādītājus, un tiek nodrošināts pašvaldības budžeta līdzekļu efektīvs izlietojums, kas nerada nodokļu, komunālo maksājumu un citus iestādes parādus,

ņemot vērā Daugavpils pilsētas domes Finanšu komitejas 2015.gada 19.marta sēdes protokolu Nr.7, atklāti balsojot: PAR – 14 (V.Bojarūns, V.Borisjonoks, A.Broks, J.Dukšinskis, P.Dzalbe, A.Gržibovskis, R.Joksts, J.Lāčplēsis, A.Nikolajevs, N.Petrova, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Apstiprināt Daugavpils pilsētas Izglītības pārvaldes (reģ.Nr.90009737220, juridiskā adrese: Saules ielā 7, Daugavpilī) projekta „Siltumnīcefekta gāzu emisiju samazināšana Daugavpils pilsētas Izglītības pārvaldes izglītības iestādēs” (Daugavpils Valsts ģimnāzija, Daugavpils 16.vidusskola) ieņēmumu un izdevumu tāmes grozījumus 2015.gadam, saskaņā ar 1.pielikumu.

2. Veikt saņemtā aizņēmuma atmaksu 162 778 *euro* apmērā un apstiprināt tāmi 2015.gadam, saskaņā ar 2.pielikumu.

3. Daugavpils pilsētas domes Finanšu nodaļai lēmuma 1. un 2. punktos izdarītos grozījumus iekļaut Daugavpils pilsētas pašvaldības budžetā 2015.gadam.

Pielikumā:

1. Daugavpils pilsētas Izglītības pārvaldes pamatbudžeta ieņēmumu un izdevumu tāmes grozījumi 2015.gadam.
2. Daugavpils pilsētas domes pamatbudžeta ieņēmumu un izdevumu tāme 2015.gadam.

Domes priekšsēdētājs (personiskais paraksts) J.Lāčplēsis